Kontantløse butikker, opholdsforbud til bandemedlemmer og medicinsk cannabis på recept er nogle af de love, som netop er trådt i kraft.

Hvert år fremsættes der omkring 200 lovforslag i Folketinget.

Nogle ryger i vasken, mens andre bliver til virkelighed, og ved årsskiftet er en række nye regler og love trådt i kraft.

Cannabis-te kan nu købes på recept på apoteket, nødder og Barcardi Breezers er blevet billigere, ligesom gebyret på Mastercard nu betales af butikkerne og ikke kunderne.

Taxaerne skal både have sædeføler og videoovervågning, mens boligejere med en gæld på mere end fire gange hustandens indkomst har fået sværere ved at låne penge.

Vi har samlet et udpluk af de nye love og regler her: